देहरादून। आज खेल दिवस है यानि हॉकी के जादूगर कहे जाने वाले ध्यानचंद का जन्मदिन, जिन्होंने भारत को हाकी में तीन बार गोल्ड मेडल दिलाकर देश का नाम रोशन किया। भले ही मेरा भारत महान खेल प्रतिभाओं से भरा पडा हों लेकिन यह जानकर किसी को भी हैरत हो सकती है ओलंपिक और एशियन गेम्स में अपना झंडा बुलंद करने वाले मेरे भारत का अपना कोई राष्ट्रीय खेल नहीं है। आजादी के आठ दशक बीतने को हैं लेकिन अब तक देश की सरकारों द्वारा इस बात की जरूरत क्यों नही समझी गयी कि जब हमारा एक राष्ट्रीय ध्वज है, राष्ट्र भाषा है, राष्ट्रगान है, राष्ट्रगीत है, राष्ट्रीय पुष्प है, पक्षी है तो फिर राष्ट्रीय खेल क्यों नही हैं?